CELEX: 52008PC0646
Language: da
Date: 2008-10-15
Title: Forslag til Rådets afgørelse om Fællesskabets holdning i associeringsrådet vedrørende gennemførelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side

Vigtig juridisk meddelelse

|

52008PC0646

Forslag til Rådets afgørelse om Fællesskabets holdning i associeringsrådet vedrørende gennemførelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side  /* KOM/2008/0646 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 15.10.2008KOM(2008) 646 endeligForslag tilRÅDETS AFGØRELSEom Fællesskabets holdning i associeringsrådet vedrørende gennemførelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side(forelagt af Kommissionen)BEGRUNDELSE1) Associeringsaftalen udgør retsgrundlaget for de bilaterale forbindelser mellem Den Europæiske Union og Israel.2) Det fastsættes i aftalens artikel 73, at der kan nedsættes arbejdsgrupper eller organer, der er nødvendige for aftalens gennemførelse. Siden udarbejdelsen og vedtagelsen af [1]handlingsplanen EU-Israel i forbindelse med den europæiske naboskabspolitik er der nedsat ti underudvalg for at håndtere de teknisk set stadig vanskeligere emner, der drøftes.3) Israel gav udtryk for, at det gerne ser samarbejdet styrket inden for de forskellige områder, der er omfattet af associeringsaftalen, på det 7. møde i Associeringsrådet EU-Israel i marts 2007. EU anførte i sin erklæring på det 8. møde i Associeringsrådet EU-Israel i juni 2008, at den videre udvikling i forbindelserne mellem EU og Israel skulle ses i lyset af den brede vifte af fælles interesser og mål.4) EU anførte endvidere, at som følge af det fælles ønske om at udvikle de bilaterale forbindelser, så EU frem til gradvis at styrke samarbejdet både på det politiske plan og på sektorniveau i overensstemmelse med parternes fælles interesser. En styrket politisk dialog mellem EU og Israel ville indebære, at der blev nedsat et fuldgyldigt underudvalg om menneskerettigheder i stedet for den uformelle arbejdsgruppe om menneskerettigheder.5) I lyset af ovenstående foreslår Europa-Kommissionen Rådet, at der nedsættes et underudvalg udover de eksisterende underudvalg, som bistår med gennemførelsen af associeringsaftalen og den europæiske naboskabspolitiks handlingsplan.6) Det foreslåede underudvalg hedder: Menneskerettigheder.7) Rent organisatorisk varetager Kommissionen formandskabet for underudvalget, jf. Rådets afgørelse af 25. marts 2002. Såfremt der drøftes emner, som ikke hører under EF's kompetencer, udøves formandskabet for underudvalget af Rådets formandskab, som ligeledes giver udtryk for medlemsstaternes holdning. I så tilfælde inddrages Kommissionen fuldt ud i det forberedende arbejde og i fastlæggelsen af målene for underudvalgets møder.8) Underudvalgets målsætning og arbejdsområde samt gennemførelsesbestemmelserne herfor er fastsat i vedlagte forretningsorden.Forslag tilRÅDETS AFGØRELSEom Fællesskabets holdning i associeringsrådet vedrørende gennemførelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden sideRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til forslag fra Kommissionen[2], ogud fra følgende betragtninger:(1) Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side blev undertegnet den 20. november 1995 og trådte i kraft den 1. juni 2000.(2) Ifølge artikel 73 i aftalen kan der nedsættes arbejdsgrupper eller organer, i det følgende benævnt "underudvalg", der er nødvendige for aftalens gennemførelse —TRUFFET FØLGENDE AFGØRELSE:Eneste artikelDen holdning, som Fællesskabet skal indtage i det associeringsråd, der blev oprettet i Euro-Middelhavsaftalen mellem De Europæiske Fællesskaber og deres medlemsstater på den ene side og Staten Israel på den anden side, med hensyn til gennemførelsen af aftalens artikel 73, fremgår af det udkast til afgørelse, der skal træffes af associeringsrådet, og som er knyttet som bilag til denne afgørelse.Underudvalget ledes af en repræsentant for Europa-Kommissionen på vegne af Det Europæiske Fællesskab og dets medlemsstater. Medlemsstaterne holdes underrettet og har ret til at deltage i det pågældende underudvalgs møder.En repræsentant for Rådets formandskab giver udtryk for EU's holdning til spørgsmål vedrørende afsnit V og VI i traktaten om Den Europæiske Union. I disse tilfælde inddrages Kommissionen fuldt ud i det forberedende arbejde og i fastlæggelsen af målene for underudvalgenes møder.Udfærdiget i Bruxelles, den […]På Rådets vegne[…] FormandUdkastAFGØRELSE TRUFFET AF ASSOCIERINGSRÅDET EU-ISRAELom nedsættelse af et underudvalg om menneskerettigheder under associeringsudvalgetAssocieringsrådet EU-Israel har —under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, ogud fra følgende betragtninger:(1) Ifølge artikel 73 i aftalen kan der nedsættes arbejdsgrupper eller organer, i det følgende benævnt "underudvalg", der er nødvendige for aftalens gennemførelse —TRUFFET FØLGENDE AFGØRELSE:Eneste artikelDer nedsættes under Associeringsudvalget EU-Israel det i bilag 1 opførte underudvalg og vedtages den i bilag 2 indeholdte forretningsorden for dette underudvalg.Underudvalget sorterer under associeringsudvalget, som det skal aflægge rapport til efter hvert møde. Ovennævnte underudvalg har ingen beslutningsbeføjelser.Associeringsudvalget træffer alle nødvendige foranstaltninger til at sikre, at det fungerer korrekt, og underretter associeringsrådet herom.Associeringsrådet kan beslutte at nedsætte andre underudvalg eller arbejdsgrupper eller at opløse eksisterende underudvalg eller arbejdsgrupper.Denne afgørelse træder i kraft på dagen for vedtagelsen.Udfærdiget i Bruxelles, den […]På associeringsrådets vegneBILAG IASSOCIERINGSAFTALE EU-ISRAELUNDERUDVALG UNDER ASSOCIERINGSUDVALGET(11) MenneskerettighederBILAG IIForretningsordenUnderudvalg nr. 11 EU-IsraelMenneskerettigheder1. Sammensætning og formandskabUnderudvalget består af repræsentanter for Det Europæiske Fællesskab og dets medlemsstater og repræsentanter for Israels regering. Formandskabet varetages på skift af de to parter. Hver part udnævner sin egen formand. Medlemsstaterne underrettes om og indbydes til at deltage i underudvalgets møder.2. RolleUnderudvalget er forum for drøftelse, rådgivning og vurdering og sorterer under associeringsudvalget, som det aflægger rapport til efter hvert møde. Underudvalget har ingen beslutningsbeføjelser, men kan fremsætte forslag til associeringsudvalget.3. ArbejdsområdeUnderudvalget drøfter gennemførelsen af associeringsaftalen og den tilhørende handlingsplan i den europæiske naboskabspolitik, herunder på nedenstående områder, og vurderer, om der gøres fremskridt i realiseringen af de mål og foranstaltninger, der er fastlagt og vedtaget i handlingsplanen. Samarbejde om offentlige forvaltningsanliggender drøftes, hvis dette er relevant. Underudvalget undersøger alle problemer, der måtte opstå på de nedenfor anførte områder, og fremsætter forslag til eventuelle foranstaltninger.- Demokrati- Menneskerettigheder- Grundlæggende frihedsrettigheder- Bekæmpelse af antisemitisme- Bekæmpelse af racisme og fremmedhad, herunder diskrimination.Denne liste er ikke udtømmende, og associeringsudvalget kan tilføje andre emner. Selv om de ovenfor anførte emner også drøftes i underudvalget om politisk dialog og samarbejde, vil dette underudvalg koncentrere sig om de aspekter, der vedrører menneskerettigheder og humanitær folkeret i de relevante dele af ENP-handlingsplanen, med særlig fokus på indenlandske/interne anliggender mellem Israel og EU. Enkeltsager kan desuden tages op på foranledning af en af parterne.Underudvalget kan behandle spørgsmål, der vedrører et, flere eller samtlige af ovenstående områder.4. SekretariatEn repræsentant for Europa-Kommissionen og en repræsentant for Israels regering fungerer sammen som faste sekretærer for underudvalget.Henvendelser vedrørende underudvalget skal fremsendes til dets sekretærer. Sekretærerne er ansvarlige for forberedelsen af underudvalgets møder, herunder fastlæggelse af mødedatoer og dagsordener.5. MøderUnderudvalget træder sammen efter behov og i princippet mindst én gang om året. Der kan indkaldes til møde, når formanden for en af parterne fremsætter anmodning herom via den ansvarlige sekretær, der videregiver anmodningen til den anden part. Den anden parts sekretær svarer inden for en frist på 15 arbejdsdage efter modtagelsen af anmodningen om møde i underudvalget. Hvor det er muligt, kan flere underudvalgsmøder efter fælles aftale grupperes over nogle dage.I særligt hastende tilfælde kan underudvalget indkaldes inden for en kortere frist, hvis parterne er enige herom. Anmodninger om indkaldelse af møder skal fremsættes skriftligt.Møder i underudvalget holdes på et tidspunkt og et sted, som parterne er enige om.Møder indkaldes for hver parts vedkommende af den ansvarlige sekretær efter aftale med formanden. Før hvert møde underrettes formanden om den planlagte sammensætning af parternes delegationer.Hvis parterne er enige herom, kan underudvalget indbyde eksperter til mødet med henblik på at indhente specifikke oplysninger.6. Dagsorden for møderneAnmodninger om optagelse af punkter på underudvalgets dagsorden fremsendes til underudvalgets sekretærer.Formanden opstiller en foreløbig dagsorden for hvert møde. Den fremsendes af den ansvarlige sekretær til den anden sekretær senest ti dage forud for mødet.Den foreløbige dagsorden omfatter de punkter, som sekretærerne senest femten dage inden mødet har modtaget anmodning om at få optaget på dagsordenen. Mødedokumenterne skal være begge parter i hænde senest syv dage før mødet. I særligt hastende tilfælde kan disse frister afkortes, hvis parterne er enige herom.Dagsordenen vedtages af underudvalget ved hvert mødes begyndelse.7. ReferatReferatet udarbejdes og godkendes af begge sekretærer efter mødet. Underudvalgets sekretærer fremsender en kopi af referatet, inklusive underudvalgets forslag og anbefalinger, til sekretærerne og formanden for associeringsudvalget.8. OffentlighedMedmindre andet vedtages, er underudvalgets møder ikke offentlige, og dets arbejde offentliggøres ikke.FINANSIERINGSOVERSIGT |DATO: |1. | BUDGETPOST: | BEVILLINGER: |2. | FORANSTALTNINGENS BETEGNELSE: Fællesskabets holdning i associeringsrådet vedrørende gennemførelsen af artikel 73 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side |3. | RETSGRUNDLAG: Artikel 73 i associeringsaftalen EU-Israel |4. | FORANSTALTNINGENS FORMÅL: Nedsættelse af et underudvalg |5. | FINANSIELLE VIRKNINGER | 12-MÅNEDERS PERIODE (mio. EUR) | INDEVÆRENDE REGNSKABS-ÅR 2008 (mio. EUR) | FØLGENDE REGNSKABSÅR 2009 (mio. EUR) |5.0 | UDGIFTER, SOM AFHOLDES - OVER EF-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE | n/a | n/a | n/a |5.1 | INDTÆGTER - EU'S EGNE INDTÆGTER (AFGIFTER/TOLD) - NATIONALE KILDER | n/a | n/a | n/a |5.0.1 | UDGIFTSOVERSLAG | - | - | - | - |5.1.1 | INDTÆGTSOVERSLAG | - | - | - | - |5.2 | BEREGNINGSMÅDE: |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA |6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA |6.2 | ER ET TILLÆGSBUDGET NØDVENDIGT? | NEJ |6.3 | BEVILLINGER TIL OPFØRSEL PÅ KOMMENDE BUDGETTER? | NEJ |BEMÆRKNINGER: Møderne i underudvalgene afholdes i Bruxelles eller Jerusalem. Når de afholdes i Israel, dækkes deltagernes udgifter af tjenesterejsebudgettet. |.[1][2] EUT C […] af […], s. […].